paragraph_text: Važno je prometno čvorište, čiji je simbol znameniti most preko Tise izgrađen nakon Drugog svjetskog rata. Značajan tranzitni robni promet ostvaruje se cestovnim i željezničkim putem. U gradu i okolici razvijena je drvna, tekstilna i kemijska industrija uz tvornicu papira i celuloze. Zahvaljujući termalnim izvorima na kojima su izgrađena lječilišta i kupališta u gradu je razvijen i zdravstveni turizam.